《和郑良载父勉子诗韵》
宋代·邓林

皓首纷如羡壮夫，喧啾群里凤雏孤。功名已许青年得，骨鲠悬知绝代无。

胪韵声声传殿陛，云梯步步接天衢。一经不与籯金换，始信而翁识远图。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。